02014D0057(01) — FI — 31.12.2020 — 003.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN KESKUSPANKIN PÄÄTÖS (EU) 2015/298, annettu 15 päivänä joulukuuta 2014, Euroopan keskuspankin tulon väliaikaisesta jakamisesta (EKP/2014/57) (uudelleenlaadittu) (EUVL L 053 25.2.2015, s. 24)

Muutettu:









▼B

EUROOPAN KESKUSPANKIN PÄÄTÖS (EU) 2015/298,

annettu 15 päivänä joulukuuta 2014,

Euroopan keskuspankin tulon väliaikaisesta jakamisesta (EKP/2014/57)

(uudelleenlaadittu)







1 artikla

Määritelmät

Tässä päätöksessä tarkoitetaan

a) ’kansallisella keskuspankilla’ sellaisen jäsenvaltion kansallista keskuspankkia, jonka rahayksikkö on euro;

b) ’liikkeeseen laskettuihin euroseteleihin liittyvillä eurojärjestelmän sisäisillä saldoilla’ kansallisen keskuspankin ja EKP:n sekä kansallisen keskuspankin ja toisen kansallisen keskuspankin välisiä saamisia ja velkoja, jotka johtuvat päätöksen EKP/2010/29 4 artiklan soveltamisesta,

c) ’EKP:n liikkeeseen lasketuista euroseteleistä saamalla tulolla’ tuloa, jota EKP:lle kertyy sen osuuteen liikkeeseen lasketuista euroseteleistä liittyville eurojärjestelmän sisäisille, kansallisiin keskuspankkeihin kohdistuville saamisille päätöksen EKP/2010/23 2 artiklan perusteella suoritettavista koroista.

▼M3

d) ’EKP:n arvopapereista saamalla tulolla’ sellaisista arvopapereita kertyviä nettotuloja, jotka EKP on hankkinut i) arvopaperimarkkinoita koskevan ohjelman mukaisesti Euroopan keskuspankin päätöksen EKP/2010/5 ( 1 ) nojalla, ii) CBPP3-ohjelman mukaisesti Euroopan keskuspankin päätöksen (EU) 2020/187 (EKP/2020/8) ( 2 ) nojalla, iii) ABSPP-ohjelman mukaisesti Euroopan keskuspankin päätöksen EKP/2014/45 nojalla, iv) jälkimarkkinoilla toteutettavan julkisen sektorin omaisuuserien osto-ohjelman (PSPP) mukaisesti Euroopan keskuspankin päätöksen (EU) 2020/188 (EKP/2020/9) ( 3 ) nojalla ja v) pandemiaan liittyvän väliaikaisen osto-ohjelman (PEPP) mukaisesti Euroopan keskuspankin päätöksen (EU) 2020/440 (EKP/2020/17) ( 4 ) nojalla.

▼B

2 artikla

EKP:n liikkeeseen lasketuista euroseteleistä sekä arvopapereista saaman tulon väliaikainen jakaminen

1. Kansallisille keskuspankeille syntyy oikeus EKP:n liikkeeseen lasketuista euroseteleistä ja arvopapereista saamaan tuloon kokonaisuudessaan sinä tilikautena, jolta se on kertynyt, ja se jaetaan kansallisille keskuspankeille suhteessa niiden maksamiin osuuksiin EKP:n merkitystä pääomasta.

2. Jollei EKP:n neuvosto päätä toisin, EKP jakaa liikkeeseen lasketuista euroseteistä ja arvopapereista kunakin tilivuonna kertyneen tulon kansallisille keskuspankeille seuraavan vuoden tammikuun viimeisenä työpäivänä.

3. EKP:n liikkeeseen lasketuista euroseteleistä saaman tulon määrästä voidaan EKP:n neuvoston EKPJ:n perussäännön mukaisesti tekemällä päätöksellä vähentää ne kulut, joita EKP:lle on koitunut euroseteleiden liikkeeseen laskemisesta ja käsittelemisestä.

3 artikla

Poikkeus 2 artiklasta

▼M2

Poiketen 2 artiklasta EKP päättää ennen tilikauden päättymistä, jätetäänkö 2 artiklassa tarkoitetut tulot kokonaan tai osittain jakamatta sen varmistamiseksi, että jaettavan tulon määrä ei ylitä EKP:n nettovoittoa kyseiseltä vuodelta. Tällainen päätös on tehtävä, jos EKP:n neuvosto katsoo johtokunnan valmisteleman perustellun arvion nojalla, että EKP:n vuositulos on tappiollinen tai että sen nettovoitto on pienempi kuin 2 artiklassa tarkoitetun tulon arvioitu määrä. EKP:n neuvosto voi ennen tilikauden päättymistä päättää, että kyseisessä artiklassa tarkoitettu EKP:n tulo siirretään kokonaan tai osittain taloudellisten riskien varalta tehtävään varaukseen.

▼B

4 artikla

Voimaantulo ja kumoaminen

1. Tämä päätös tulee voimaan 31 päivänä joulukuuta 2014.

2. Kumotaan päätös EKP/2010/24 31 päivästä joulukuuta 2014.

3. Päätökseen EKP/2010/24 tehtyjen viittausten katsotaan koskevan tätä päätöstä.